Diari Oficial de la Generalitat Valenciana


Sumari del DOGV 3657, del 31-12-1999 (1999/10413)

DECRET 231/1999, de 23 de desembre, del Govern Valencià, pel qual s'exclou la Masia de l'Advocat, situada en les parcel·les 53b i 53c del polígon 40 de Sagunt, dels immobles cedits en ús mitjançant el Decret 57/1999, de 27 d'abril, del Govern Valencià, a l'ajuntament d'aquesta població.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3657

Data del DOGV
:   31-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10170


Data del document
:   23-12-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Sagunt
    * propietat immobiliària
    * cultura regional

DECRET 231/1999, de 23 de desembre, del Govern Valencià, pel qual s'exclou la Masia de l'Advocat, situada en les parcel·les 53b i 53c del polígon 40 de Sagunt, dels immobles cedits en ús mitjançant el Decret 57/1999, de 27 d'abril, del Govern Valencià, a l'ajuntament d'aquesta població. [1999/X10992]
  
Mitjançant el Decret 57/1999, de 27 d'abril, el Govern Valencià va cedir a l'Ajuntament de Sagunt, pel termini de deu anys, l'ús gratuït de les parcel·les 150, 151, 503, 504, 153, 154, 155, 505 i 266 del polígon 39 de Sagunt, així com l'edifici conegut com Masia de l'Advocat, que es correspon amb les parcel·les 53b i 53c del polígon 40 d'aquest terme municipal.
  
L'assenyalada cessió fou efectuada amb la finalitat que l'Ajuntament de Sagunt desenvolupara en les parcel·les cedides un projecte d'agricultura ecològica i restauració paisatgística de zones rurals degradades i rehabilitara l'edifici de la Masia de l'Advocat amb la finalitat de guardar en aquest els materials i ferramentes que s'utilitzen en els cursos que es realitzen, així com per a impartir classes teòriques derivades d'aquests.
  
Amb la finalitat d'excloure, dels immobles objecte de cessió, l'edifici denominat Alqueria de l'Advocat, l'Ajuntament de Sagunt, mitjançant acord de la seua Comissió de Govern adoptat el dia 13 d'octubre de 1999, ha proposat la modificació del Decret 57/1999, anteriorment esmentat, mantenint el seu contingut pel que fa a la cessió de la resta de les parcel·les ubicades en la Zona d'Especial Protecció per a les Aus (ZEPA).
  
Per això, vist el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 23 de desembre de 1999,
  
DECRETE
  
Article únic
  
Excloure dels immobles l'ús dels quals fou cedit a l'Ajuntament de Sagunt mitjançant el Decret 57/1999, de 27 d'abril, del Govern Valencià, l'edifici denominat Masia de l'Advocat, situada en les parcel·les 53b i 53c del polígon 40 del terme municipal de Sagunt, mantenint el contingut del Decret esmentat pel que fa a la cessió de l'ús de la resta de les parcel·les que s'ubiquen en la Zona d'Especial Protecció per a les Aus, així com les condicions a les quals queda subjecta la cessió.
  
DISPOSICIÓ FINAL
  
La Conselleria d'Economia i Hisenda durà a terme les gestions necessàries per a l'efectivitat del que disposa el present decret.
  
València, 23 de desembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,
  
VICENTE RAMBLA MOMPLET